Guntis Džeriņš

Guntis Džeriņš (dzimis 1985. gada 17. februārī) ir bijušais latviešu hokejists, malējais uzbrucējs. Lielāko karjeras daļu aizvadījis Latvijas čempionāta komandās, trīs sezonas aizvadot HK Rīga 2000 sastāvā. Vēlāk divas sezonas spēlējis arī Slovākijas Ekstralīgas klubā MHC Martin. Latvijas hokeja izlases sastāvā spēlējis 2007. un 2009. gada Pasaules čempionātos.

Gunta trīs gadus jaunākais brālis Andris arī ir profesionāls hokejists.

Spēlētāja karjera 
Karjeru Džeriņš sāka 2001.—02. gada sezonā Rīgas "Prizma" sastāvā debitējot Latvijas čempionātā. Nākamās trīs sezonas uzbrucējs aizvadīja HK Rīga 2000 rindās, tās sastāvā spēlējot arī Baltkrievijas Ekstralīgā, savukārt 2006.—07. gada sezonā spēlēja SK Rīga 20 rindās. No 2007. līdz 2009. gadam spēlēja Slovākijas Ekstralīgas klubā MHC Martin, taču pēc tam noslēdza profesionāļa karjeru.

Latvijas izlases sastāvā viņš piedalījies 2007. un 2009. gada Pasaules čempionātos. Junioru vecumā spēlējis divos Pasaules čempionātos junioriem, kā arī divos Pasaules čempionātos U-18 jauniešiem.

Ārējās saites 

Latvijas hokejisti
1985. gadā dzimušie
Rīgas "Prizma" spēlētāji
Rīgas "Vilki" spēlētāji
HK Rīgas 2000 spēlētāji
SK Rīgas 20 spēlētāji
Latvijas čempioni hokejā
Madonas novadā dzimušie